C.J. Sansom

Christopher John Sansom (1952–2024) var en britisk forfatter av historiske kriminalromaner. Han ble født i Edinburgh i Skottland og fikk sin utdannelse ved Universitetet i Birmingham hvor han tok doktorgrad i historie.Crown, Sarah (15. november 2010): «CJ Sansom: a life in writing». The Guardian.

Liv og virke
Etter å ha hatt en rekke jobber, utdannet han seg til advokat (engelsk «solicitor»). Sansom praktiserte juss i Sussex for svakstilte grupper, før han igjen skiftet karriere og ble forfatter på heltid.

 Forfatterskap 
 Historisk forfatterskap 
Han ble kjent for sin rekke med romaner plassert i Tudortiden i styret til Henrik VIII av England på 1500-tallet. Hans hovedfigur er en advokat med pukkelrygg, Matthew Shardlake, som først assisteres i sitt arbeid av Mark Poer og deretter av Jack Barak. I Oppløsning og Mørk ild arbeider Shardlake for statsmannen Thomas Cromwell, mens han i Monarken og Åpenbaring arbeider for erkebiskop Thomas Cranmer. I Undergang, som er den siste boken, arbeider han for dronning Katarina Parr, Henriks sjette og siste hustru.

Forfatteren la ingen bestemte planer for serien om Shardlake: «Jeg planlegger bøkene en for en. Jeg liker ikke å binde meg for mye angående framtidige planer. Jeg har en idé, kun en idé, som har et mysterium med ‘et lukket åsted’ i Oppløsning, en ‘søken’ i Mørk ild, en politisk thriller med Monark og nå en seriemorder i Avsløring. Kanskje et rettssakdrama neste gang. Shardlake er tross alt advokat.»C.J. Sansom: Biography, BookBrowse

Hans bok Oppløsning ble i september 2012 omarbeidet til radiohørespill for BBC Radio 4.BBC Radio 4: 15 Minute Drama, rolleliste til 1. episode (besøkt 03. juni 2013) BBC har også bestilt en filmatisering av Oppløsning med skuespilleren Kenneth Branagh i rollen som Matthew Shardlake, og med forventet med filmatisering av de øvrige bøkene.

 Semihistorisk forfatterskap 
Han skrev også Vinter i Madrid, en thriller lagt til Spania i 1940 i kjølvannet av den spanske borgerkrigen.

Sansoms bok Skygge over London er en annerledes politisk spionthriller som foregår i alternativ historisk tid hvor Hitler og aksemaktene gikk seirende ut av den annen verdenskrig. Året er 1952, og tolv år har gått siden Winston Churchill tapte for den ettergivende politiske fløy og England overga seg til det nasjonalsosialistiske Tyskland etter slaget om Dunkerque. Mens den lange og tværende krigen mot Sovjetunionen går sin gang i øst, er det britiske folk underlagt Enoch Powells mørke og autoritære regime. Med seg i en landssvikersk marionettwregjering har han blant annet Lord Beaverbrook, Oswald Mosley og Marie Stopes.

I England fikk romanen blandet mottagelse for dens portrett av Enoch Powell som nazistisk kollaboratør.«Enoch Powell widow 'furious' over 'ludicrous' slur that portray her husband as a Nazi sympathiser». Daily Mail. 6. januar 2013. Journalist Peter Hitchens kalte den for en «barnslig, historisk uvitende bakvaskelse» og oppfordret Sansom til å be Powells familie om unnskyldning.Hitchens, Peter (13. januar 2013): «We dole out £207bn in benefits. Even lemmings aren't that dumb». Mail on Sunday. Allan Massie i avisen The Daily Telegraph forsvarte imidlertid portrettet og ga som årsak for sitt forsvar at en når en skal skape en troverdig verden av kontrafaktisk historie er en romanforfatter berettiget til å følge en annen retning, og at han lot en yngre utgave av Powell opptre som quisling ikke uten videre var ulogisk.Allan Massie (7. januar 2013): «Enoch Powell was no fascist. But it's not ridiculous for an author to imagine him in a pro-Nazi government» . The Daily Telegraph. Boken ble omarbeidet til et ti-episoders hørespill for BBCs Radio 4 i september 2012.

 Priser 
Mørk ild ble i 2005 tildelt Ellis Peters Dagger-pris av den britiske foreningen for krimforfattere, Crime Writers' Association (CWA). Sansom selv var «Meget høyt anbefalt» da The Dagger in the Library-prisen ble utdelt i 2007 for sin serie om Shardlake.

Oppløsning ble i 2003 tildelt den svenske Flintyxan av tidsskriftet Jury som årets beste historiske kriminalromanSydsvenskan.se, Hammarqvist, Anders: Deckarpriser på Bokmässan, publisert 23. september 2006, besøkt 4. juni 2013.

 Bibliografi 
Serien om Matthew Shardlake, de seks første norske utgivelsene er oversatt av Knut Johansen:
 2003: Dissolution, norsk Oppløsning (2008), ISBN 9788275472913
 2004: Dark Fire, norsk Mørk ild (2009), ISBN 9788275473576
 2006: Sovereign, norsk Monark (2011), ISBN 9788275474337
 2008: Revelation, norsk Åpenbaring (2012), ISBN 9788275475198
 2010: Heartstone, norsk Undergang (2012), ISBN 9788275476089
 2014: Lamentation, norsk Klagesang (2015), ISBN 9788275477871

Oversatt av Lars-Erik Sørbotten:
 2018: Tombland, norsk Opprør (2020), ISBN 9788232802807

Andre romaner, de norske utgivelsene er oversatt av John Erik Frydenlund:
 2006: Winter in Madrid, norsk Vinter i Madrid (2007), ISBN 9788275472654
 2012: Dominion, norsk Skygge over London (2013), ISBN 9788275476171

 Referanser 

 Eksterne lenker 
 C.J. Sansom hos den norske utgiveren Forlaget Press AS
 cjsansombooks.com - Forfatterens offisielle hjemmesider

Kategori:Britiske krimforfattere
Kategori:Engelskspråklige forfattere
Kategori:Personer fra Edinburgh